परिवार के खिलाफ जाकर प्यार का साथ देते दिखे रणवीर-आलिया
Rocky Aur Rani Kii Prem Kahaani Dhindora Baje Re Song  करण जौहर की अगली फिल्म ‘रॉकी और रानी की प्रेम कहानी’ का नया गाना रिलीज हो चुका है।
करण जौहर की अगली फिल्म ‘रॉकी और रानी की प्रेम कहानी’ का नया गाना रिलीज हो चुका है। ‘ढिंढोरा बाजे रे’ टाइटल इस गाने को लीड एक्टर्स रणवीर और आलिया पर फिल्माया गया है।
यह गाना दुर्गा पूजा फेस्टिवल में सेट है।फिल्म में आलिया का किरदार बंगाली और रणवीर को पंजाबी दिखाया है। गाने में दोनों अपने परिवार के खिलाफ जाकर प्यार का साथ देते दिख रहे हैं।
प्रीतम ने किया कंपोज, दर्शन और भूमि ने दी आवाज
इस गाने को प्रीतम ने कंपोज किया है। इसके लिरिक्स अमिताभ भट्‌टाचार्य ने लिखे हैं और इसे गाया है दर्शन रावल और भूमि त्रिवेदी ने। गाने को वैभवी मर्चेंट ने कोरियोग्राफ किया है।
दिल खोलकर नाचते दिखे रणवीर-आलिया
इस वीडियो सॉन्ग में दिखाया गया है कि आलिया के परिवार ने तो रणवीर के परिवार को एक्सेप्ट कर लिया है। हालांकि, रणवीर के परिवार से खास तौर पर जया बच्चन और आमिर बशीर के किरदार, नाराज और दुखी नजर आ रहे हैं। इसमें रणवीर और आलिया दिल खोलकर नाचते नजर आ रहे हैं।
जया बच्चन और शबाना आजमी भी नजर आईं
वीडियो में जहां रणवीर अनारकली और चूड़ीदार में नजर आ रहे हैं। वहीं आलिया एंकल लेंथ साड़ी में दिख रही हैं। इसके अलावा इसमें जया बच्चन और शबाना आजमी समेत कई कलाकार नजर आए।